ไพบูลย์ เผย กมธ.แก้ รธน.เร่ง นำข้อเสนอ-ปัญหา รธน.เข้าสภาฯ เร็วขึ้น
นายไพบูลย์ นิติตะวัน รองกมธ.ศึกษาแก้ไข รธน. เผย 31 ก.ค. กมธ.ศึกษาแก้รธน.60 ถกหมวดแก้ไขเพิ่มเติม รธน. เตรียม เร่ง กมธ.นำข้อเสนอ-ปัญหา รธน.เข้าสภาฯให้เร็วขึ้นวันที่ 29 ก.ค. นายไพบูลย์ นิติตะวัน รองหัวหน้าพรรคพลังประชารัฐ ในฐานะรองประธานคณะกรรมาธิการวิสามัญศึกษาหลักเกณฑ์และวิธีการแก้ไขเพิ่มเติมรัฐธรรมนูญแห่งราชอาณาจักรไทย พ.ศ.2560 คนที่หนึ่ง สภาผู้แทนราษฎร ที่มี นายพีระพันธุ์ สาลีรัฐวิภาค ที่ปรึกษานายกรัฐมนตรี เป็นประธาน เปิดเผยถึงความคืบหน้าว่า จากการทำงานของ กมธ ที่ผ่านมา เชื่อมั่นว่า จะนำไปสู่การแก้ไขรัฐธรรมนูญให้เกิดขึ้นอย่างแน่นอน โดยขณะนี้ กมธ.ได้เปิดรับฟังความคิดเห็นและพิจารณาประเด็นปัญหาของรัฐธรรมนูญ เพื่อนำไปสู่การแก้ไขรัฐธรรมนูญใกล้จะครบถ้วนสมบูรณ์แล้ว และจัดทำรายงานเสนอให้สภาผู้แทนราษฎรพิจารณานายไพบูลย์ กล่าวต่อว่า กมธ.แก้ไขรัฐธรรมนูญตัวแทนจากฝ่ายค้านเองได้เสนอปัญหาของรัฐธรรมนูญที่ต้องแก้ไขไว้มากมาย และวันที่ 31 ก.ค.ทางกมธ.จะมีการประชุมวาระสำคัญคือ พิจารณาศึกษา ปัญหา หลักเกณฑ์ และแนวทางแก้ไขเพิ่มเติมรัฐธรรมนูญ แห่งราชอาณาจักรไทย พุทธศักราช 2560 ในหมวดที่ 15 การแก้ไขเพิ่มเติมรัฐธรรมนูญ โดยตนจะเสนอให้ กมธ.พิจารณาเร่งกำหนดการนำเสนอต่อสภาฯให้เร็วขึ้นทั้งนี้ ตนขอให้ฝ่ายที่เกี่ยวข้องติดตามงานของ กมธ. ซึ่งเป็นขั้นตอนที่หนึ่งให้จบภารกิจโดยเร็ว ก็จะได้เข้าสู่ขั้นตอนที่ 2 คือการเสนอญัตติแก้ไขรัฐธรรมนูญเข้าสู่รัฐสภา ซึ่งถือเป็นขั้นตอนที่จะทำให้เกิดการแก้ไขรัฐธรรมนูญขึ้นอย่างเป็นรูปธรรม มีผลตามกฎหมายสำหรับข้อเสนอของนักศึกษาในการแก้ไขรัฐธรรมนูญทุกประเด็น ทั้งจากการรับฟังความคิดเห็นของอนุ กมธ.รับฟังความคิดเห็น ที่มีนายวัฒนา เมืองสุข เป็นประธาน และ กมธ.ที่มาจากฝ่ายค้าน ได้นำเสนอประเด็นที่สอดคล้องกับข้อเสนอของนักศึกษาไว้ครบถ้วน ในรายงานของ กมธ.ชุดนี้แล้ว ซึ่งทั้งหมดจะนำเข้าสู่การพิจารณาในสภาผู้แทนราษฏรเร็วนี้ นายไพบูลย์ กล่าว
นายไพบูลย์ นิติตะวัน รอง กมธ.ศึกษาแก้ไขรธน. เผย 31 ก.ค.กมธ.ศึกษาแก้รธน.60 ถกหมวดแก้ไขเพิ่มเติม รธน. เตรียม เร่ง กมธ.นำข้อเสนอ-ปัญหา รธน.เข้าสภาฯให้เร็วขึ้น
แก้รธน.,ไพบูลย์ นิติตะวัน,กมธ.ศึกษาแก้ไขรธน,แก้รัฐธรรมนูญ,นำข้อเสนอแก้รธน.เข้าสภาเร็วขึ้น,พลังประชารัฐ,ข่าวทั่วไป